钦定古今图书集成/历象汇编/岁功典/第078卷 > 金菊对芙蓉〈九日〉 明马洪
## 钦定古今图书集成/历象汇编/岁功典/第078卷 > 金菊对芙蓉〈九日〉 明马洪

过雁行低，鸣螀韵急，纷纷叶下亭皋。向霜庭看菊，飙
馆题糕。依然宾主东南美，胜龙山、迢递登高。绣屏孔
雀，金盘橘柚，银瓮蒲桃。　痛饮鲸卷波涛。笑百年春
梦，万事秋毫。问台前戏马，海上连鳌。当时二子今安
在，乾坤大、容我麤豪。四弦裂帛，双鬟舞雪，左手持螯。